### Resume

Sagen omhandler bemyndigelse til ekspropriation af et tillægsareal til cykelsti, [adresse] - [adresse], Etape 1.

Byrådet gav 27. april 2022 i punkt 84 ekspropriationsbemyndigelse til Teknisk Udvalg.

### Sagsfremstilling

Der har i en årrække været et ønske om at skabe bedre forhold for cyklister mellem [adresse] og [adresse], herunder skolebørn til Thyregod Skole, efterskoleelever i [adresse], samt turister og motionister.

I forbindelse med afholdelse af åstedsforretning fremkom lodsejer med forslag om at lave dobbeltrettet cykelsti i sydlige side. Forslag medfører, at ekspropriationen af arealer til cykelsti fra [adresse] skal udvides og kommer til at omfatte yderligere en matrikel indenfor Give Boligforenings arealer.

Give Boligforening er blevet forelagt det alternative forslag, og kan tiltræde forslaget ved ekspropriation eller på ekspropriations lignende vilkår. Erstatning fastsættes ved frivillig aftale eller taksation.

Ekspropriationen vedrører nr. 3ar, Thyregod By, [adresse]

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden for cyklister, ved etablering af cykelsti langs [adresse], kan anspore endnu flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget over for byrådet anbefaler, at bemyndige Teknisk Udvalg til at træffe afgørelse om ekspropriation, jf. procedurereglerne i vejlovens §§ 94-124, eller indgå frivillig aftale på med lodsejer ekspropriationslignende vilkår, for at kunne erhverve areal fra matr. nr. 3ar, Thyregod By, [adresse]. |

|  |  |
| --- | --- |
| at | der indkaldes til åstedsforretning med henblik på ekspropriation. |

|  |  |
| --- | --- |
| at | Teknisk udvalg beslutter hvem fra udvalget, der deltager i åstedsforretningen, og |

|  |  |
| --- | --- |
| at | tidspunktet for åstedsforretningen aftales direkte med det/de udpegede udvalgsmedlem(mer). |

### Beslutning

1. at anbefalet.

2.- 4. at godkendt.